pythainlp/thai_wikipedia_clean_20230101 huggingface dataset:
ยอน ชไนเดอร์ส เป็นที่รู้จักในฐานะพี่น้องฝาแฝดของปีเตอร์ ตลอดจนมีชื่อเสียงจากความสมบูรณ์ทางเทคนิค ของกระบวนท่าไทโอะโตะชิ
ยอน ชไนเดอร์ส ได้รับประกาศนียบัตรในฐานะครูฝึกยูโดใน ค.ศ. 1967 และเริ่มก่อตั้งโรงเรียนยูโดเป็นของตนเอง
ผลงานด้านการตัดสิน.
ตั้งแต่ปี ค.ศ. 1972 ยอน ชไนเดอร์ส ได้ทำหน้าที่เป็นผู้ตัดสิน โดยช่วงแรกทำหน้าที่ในระดับประเทศ จากนั้นตั้งแต่ปี ค.ศ. 1976 ในระดับทวีปของสมาคมยูโดแห่งทวีปยุโรป และตั้งแต่ปี ค.ศ. 1984 ในระดับนานาประเทศของสหพันธ์ยูโดนานาชาติ จากเส้นทางนี้เอง ที่ทำให้เขาเป็นหนึ่งในผู้ตัดสินของการแข่งขันชิงแชมป์โลกครั้งที่ 7 ตลอดจนการแข่งขันกีฬาโอลิมปิกอยู่หลายครั้ง (อาทิ กรุงโซลใน ค.ศ. 1988 และบาร์เซโลนาใน ค.ศ. 1992) นอกจากนี้เขายังเคยเป็นสมาชิกของคณะกรรมการระดับเขตของประเทศเนเธอร์แลนด์ และเป็นประธานกรรมการผู้ชี้ขาดระดับเขตของประเทศเนเธอร์แลนด์เป็นเวลา 7 ปี
ในปี ค.ศ. 1992 ยอน ชไนเดอร์ส ได้เป็นสมาชิกกรรมการผู้ชี้ขาดของสมาคมยูโดแห่งทวีปยุโรป และนับแต่นั้นมาก็ได้มีส่วนร่วมอย่างแข็งขัน ในรายการชิงแชมป์ยุโรปและชิงแชมป์โลก
ในการประชุมสมาคมยูโดแห่งทวีปยุโรปครั้งที่ 56 เมื่อวันที่ 3 ธันวาคม ค.ศ. 2004 ณ กรุงบูดาเปสต์ ยอน ชไนเดอร์ส ได้รับการแต่งตั้งเป็นกรรมการผู้ทรงคุณวุฒิโดยคณะกรรมการกำกับของสมาคมยูโดแห่งทวีปยุโรป ในฐานะที่เขาให้คำแนะนำและการสัมมนาแก่ผู้ตัดสินของสมาคมยูโดแห่งทวีปยุโรป (เช่น ในประเทศสวีเดน, โปรตุเกส, ไซปรัส, เยอรมนี, ฝรั่งเศส, รัสเซีย, ฮังการี เป็นต้น) ยอน ชไนเดอร์ส ได้มีส่วนร่วมในการฝึกสอนแก่ผู้ตัดสินของสมาคมยูโดแห่งทวีปยุโรป ด้านกฎระเบียบ/กติกายูโด และการประเมินผลด้านเทคนิค
ในปี ค.ศ. 1990 ชไนเดอร์สได้มาอยู่ที่ระดับ 7 ดั้ง ส่วนในปี ค.ศ. 2003 เขาได้รับการแต่งตั้งเป็น 8 ดั้ง
ในเดือนกันยายน ค.ศ. 2003 ทางสหพันธ์ยูโดนานาชาติ ได้ให้เกียรติแก่เขาที่โอซะกะ ด้วยการมอบเหรียญเงินสำหรับความสำเร็จด้านยูโด
ยอน ชไนเดอร์ส ยังคงสอนยูโดในคอร์ชอต, บลาเดล, เดอร์นา และเคเมิร์ท
เจ้าหน้าที่กีฬายูโด.
อันตัน เย. เคซิง ซึ่งเป็นตัวแทนคณะกรรมการโอลิมปิกสากลชาวดัตช์ ได้เขียนเกี่ยวกับยอน ชไนเดอร์ส ดังนี้:
ยอน ชไนเดอร์ส เป็นตัวอย่างที่ยอดเยี่ยมสำหรับนักกีฬาจากระดับล่างขึ้นไป เมื่อเร็ว ๆ นี้คณะกรรมการกำกับสมาคมยูโดแห่งทวีปยุโรปได้แต่งตั้งยอน ชไนเดอร์ส เป็นผู้อำนวยการและประธานของคณะกรรมการตัดสินแห่งทวีปยุโรป ซึ่งเป็นเกียรติที่ชาวดัตช์ไม่เคยได้รับมาก่อน
ในตอนแรกเขาเป็นนักยูโดที่ยอดเยี่ยม จากนั้นได้มาเป็นผู้ฝึกสอน ซึ่งเป็นผลจากการที่เขาแสดงให้เห็นถึงการมีส่วนร่วมสำคัญ หลังจากนั้นก็เป็นผู้ตัดสินในเนเธอร์แลนด์ แล้วสู่ระดับทวีปยุโรป ต่อมาสู่ระดับโลก และตอนนี้เป็นเจ้าหน้าที่ของสมาคมยูโดแห่งทวีปยุโรป นั่นคืออาชีพในอุดมคติที่เจ้าหน้าที่กีฬาต้องใช้เพื่อเป็นตัวแทนของสมาคมและนักกีฬาในระดับสูงสุด โดยได้รับความสนใจ
กรังด์ปรีซ์มอเตอร์ไซค์เคิลเรซซิ่ง
โมโตจีพี ฤดูกาล 2018
กรังด์ปรีซ์ มอเตอร์ไซค์เคิล เรซซิ่ง ฤดูกาล 2018  เป็นการแข่งขันจักรยานยนต์ทางเรียบชิงแชมป์โลก ครั้งที่ 70 จัดขึ้นโดยสหพันธ์จักรยานยนต์ระหว่างประเทศ
พรรคทางเลือกเพื่อเยอรมนี
พรรคทางเลือกเพื่อเยอรมนี หรือเรียกย่อว่า อาเอฟเด (, AfD) เป็นพรรคการเมืองนิยมฝ่ายขวาไปยังขวาจัดในประเทศเยอรมนี ซึ่งได้ถูกเรียกว่าเป็นประชานิยมฝ่ายขวาและอคตินิยมเกี่ยวกับสหภาพยุโรป (Euroscepticism)
ซีแอตเทิล (รัฐวอชิงตัน)
ดับเบิลยูซีดับเบิลยู พาวเวอร์ แพลนต์
ดับเบิลยูซีดับเบิลยู พาวเวอร์ แพลนต์  เป็นโรงเรียนฝึกมวยปล้ำอาชีพอย่างเป็นทางการของ ดับเบิลยูซีดับเบิลยู เช่นเดียวกับ การฝึก ,วิทยาศาสตร์การกีฬา และกีฬาสิ่งอำนวยความสะดวกทางการแพทย์ ตั้งอยู่ในเลขที่ 1530 Carrol Drive เมืองแอตแลนตา ,รัฐจอร์เจีย และก่อตั้งในปี ค.ศ. 1995 จนถึงปี ค.ศ. 2001 หลังจากที่ ดับเบิลยูซีดับเบิลยู ถูกขายให้กับ World Wrestling Federation (หรือ ดับเบิลยูดับเบิลยูอี ในปัจจุบัน)
โรงยิม.
พาวเวอร์ แพลนต์ เป็นโรงเรียนฝึกมวยปล้ำอาชีพในโรงยิมของดับเบิลยูซีดับเบิลยู ที่ตั้งอยู่ในคลังสินค้าในเมืองแอตแลนตา ,รัฐจอร์เจีย เริ่มดำเนินการตั้งแต่ปี ค.ศ. 1995 ในเดือนกุมภาพันธ์ ค.ศ. 1998 พอล ออร์นดอร์ฟ ได้เข้ามาเริ่มต้นบริการจัดการ
เกณฑ์สำหรับการเข้า.
พาวเวอร์ แพลนต์ ถูกโฆษณาบนรายการ WCW Monday Nitro ในเดือนละครั้ง จะมีการเปิดการทดลองสำหรับผู้สมัครที่มีอายุระหว่าง 18 ถึง 29 ปี หากผู้สมัครได้รับความประทับใจอย่างเหมาะสมพวกเขาจะได้รับเชิญให้เข้าร่วมโรงเรียนด้วยค่าใช้จ่าย 3,000 ดอลลาร์สำหรับการฝึกอบรม 6 เดือน ผู้สมัครชายต้องมีน้ำหนักอย่างน้อย 5 ฟุต 9 (1.75 เมตร) และน้ำหนัก 180 ปอนด์ (82 กิโลกรัม)
WCW Power Plant
เจเคทีโฟร์ตีเอท
เทศมณฑลแอดัมส์ (รัฐวอชิงตัน)
เทศมณฑลแอดัมส์  เป็นเทศมณฑลในรัฐวอชิงตัน สหรัฐ จากสำมะโนสหรัฐ ค.ศ. 2010 มีประชากร 18,728 คน ที่ตั้งของเทศมณฑลคือริทซ์วิลล์ และเมืองที่ใหญ่ที่สุดคือโอเทลโล เทศมณฑลแอดัมส์ได้รับการแยกออกจากวิตเมนเคาน์ตี เมื่อวันที่ 28 พฤศจิกายน ค.ศ. 1883 และตั้งชื่อตามประธานาธิบดีสหรัฐ คนที่ 2 จอห์น แอดัมส์
อ้างอิงจากสำนักงานสำมะโนประชากรสหรัฐ เทศมณฑลมีพื้นที่รวม 1,930 ตร.ไมล์ (5,000 ตร.กม.) ซึ่งเป็นพื้นดิน 1,925 ตร.ไมล์ (4,990 ตร.กม.) และแหล่งน้ำ 4.9 ตร.ไมล์ (13 ตร.กม.) (0.3%)
Kamen Rider Ex-Aid
พันท์เซอร์เกรนาเดียร์
พันท์เซอร์เกรนาเดียร์  ย่อว่า PzGren หรือ Pzg เป็นคำศัพท์เยอรมันสำหรับการเรียกใช้กับทหารราบยานยนต์ หรือ ทหารราบยานเกราะ –เป็นพลทหารราบที่ให้การสนับสนุนในยานพาหนะรบซึ่งมีความเชี่ยวชาญเฉพาะภารกิจดังกล่าว-ได้เป็นที่รู้จักกันในสงครามโลกครั้งที่สอง ถูกใช้ในกองทัพออสเตรีย, เยอรมนี และสวิตเซอร์แลนด์
อย่างไรก็ตาม ในกองทัพเยอรมัน คำว่า พันท์เซอร์เกรนาเดียร์ ยังเป็นคำที่เรียกใช้กับทหารที่มีตำแหน่งต่ำสุดของทหารเกณฑ์ (Mannschaften) ในพันท์เซอร์เกรนาเดียร์ทรูปเปอร์, ซึ่งเทียบเท่ากับระดับตำแหน่งที่ 1 อื่นๆของนาโต้
While You Were Sleeping (2017 TV series)
สโมสรฟุตบอลปราจีนบุรี
สโมสรฟุตบอลจังหวัดปราจีนบุรี เป็นสโมสรฟุตบอลในประเทศไทย โดยเป็นสโมสรจากจังหวัดปราจีนบุรี ปัจจุบันได้โอนสิทธิ์การทำทีมให้แก่ สโมสรระยอง ยูไนเต็ด ตั้งแต่ ฤดูกาล 2555
ยุคถ้วยพระราชทาน-ดิวิชั่น 2.
สโมสรฟุตบอลจังหวัดปราจีนบุรี ก่อตั้งขึ้นในปี พ.ศ. 2542 โดยส่งแข่งขันในนาม สมาคมศิษย์เก่าโรงเรียนปราจิณราษฎรอำรุง โดยลงทำการแข่งขัน ฟุตบอลชิงถ้วยพระราชทานประเภท ง. ในปี พ.ศ. 2543 ต่อมาในปี พ.ศ. 2544 สโมสรสามารถเลื่อนชั้นลงทำการแข่งขันใน ฟุตบอลชิงถ้วยพระราชทานประเภท ค. และเลื่อนชั้นมาลงแข่งขันใน ฟุตบอลชิงถ้วยพระราชทานประเภท ข. ในปี 2547 ต่อมาได้เปลื่ยนชื่อสโมสรเป็น สโมสรฟุตบอลศิษย์เก่าฯ-เทศบาลเมืองปราจิณ โดยทางสมาคมฯ ได้มอบสิทธิ์การบริหารสโมสรให้กับ บุญเกื้อ พากเพียรศิลป์ และได้สิทธิ์เข้าร่วมแข่งขัน ดิวิชั่น 2 2549 โดยในปีแรกที่เข้าแข่งขัน สโมสรทำผลงานได้ไม่ดีนัก โดยจบอันดับที่ 10 มี 19 คะแนนจาก 20 นัด ห่างจาก สโมสรธนาคารอาคารสงเคราะห์ ทีมอันดับที่ตกชั้นเพียงคะแนนเดียว
ต่อมา ในฤดูกาล 2550 สโมสรทำผลงานได้อย่างที่สื่อคาดไม่ถึง โดยจบอันดับ 3 มีคะแนนห่างกับสโมสรที่มีสิทธิ์เลื่อนชั้นในปีนั้นอย่าง สโมสรปตท. เพียง 3 คะแนน
ต่อมาใน ดิวิชั่น 2 2551 สโมสรสามารถคว้าตำแหน่งชนะเลิศการแข่งขัน พร้อมได้สิทธิ์เลื่อนชั้นแข่งขัน ดิวิชั่น 1 2552 โดยในปีนั้น ประภาร นาคพงษ์ ได้รับรางวัล ผู้ฝึกสอนยอดเยี่ยมของลีกอีกด้วย
ยุคดิวิชั่น 1.
หลังจากที่สโมสรเลื่อนชั้น สโมสรในฐานะทีมที่พึ่งเลื่อนชั้น ทำผลงานได้อย่างน่าชื่นชม โดยจบฤดูกาลด้วยอันดับ 5 มี 44 คะแนนจาก 30 นัด โดยมีนักฟุตบอลในตอนนั้น อย่าง ธนะศักดิ์ ศรีใส, เอกลักษณ์ ทองกริต, วิโรจน์ เพ็ชรดอน, ปองเทพ มุลาลี, เจษฎา แก้วประสงค์, ไตรรงค์ แก่นจันทร์, สรศักดิ์ แก้วอินตา, อัสมิง แม เป็นต้น
และจากนั้นได้เปลี่ยนชื่ออีกครั้งเป็น สโมสรฟุตบอลจังหวัดปราจีนบุรี โดยใช้สัญลักษณ์ นกเงือก เป็นตราสโมสร แต่ผลงานของทีมในปีนี้กลับผิดกันอย่างน่าใจหาย โดยทีมต้องหนีตกชั้น และจบฤดูกาลด้วยอันดับ 13 จาก 16 ทีม ซึ่งเป็นจังหวะเดียวกับที่ลีก เพิ่มทีมจาก 16 เป็น 18 ทีม และจัดให้มีการเพลย์ออฟระหว่างทีมที่เลื่อนชั้นมาจาก ลีกภูมิภาค ดิวิชัน 2 ฤดูกาล 2553 กับ ทีมที่ตกชั้น โดยทีมจับฉลากเพลย์ออฟมาแข่งขัน สโมสรมหาวิทยาลัยรังสิต เจดับบริว โดยนัดแรกในบ้าน ทีมแพ้ 0-1 และนัดที่ 2 ทำได้แค่เสมอ 0-0 รวมผลสองนัดทีมแพ้สกอร์ร่วม 0-1 ต้องตกชั้นไปเล่นใน ลีกภูมิภาค ดิวิชัน 2 อีกครั้งในรอบ 2 ปี
แต่ว่า ภายหลังจากเกิด เหตุการณ์ทำร้ายผู้ตัดสิน ในปี 2553 ทำให้ฝ่ายจัดการแข่งขันตัดสินใจจัดการเพลย์ออฟ อีกหนึ่งรอบ เพื่อหาทีมเล่นแทน สโมสรฟุตบอลนครปฐม ซึ่งสโมสรได้ออกมาแสดงความไม่เห็นด้วยที่จะจัดซ้ำอีกครั้ง เนื่องจากการจัดการแข่งขันที่กระชั้นชิดเกินไป แต่สโมสรก็ตัดสินใจลงแข่งขันเพื่อรักษาสิทธิ์ แต่ว่าเนื่องด้วยสโมสรได้ปล่อยนักฟุตบอลพักปิดฤดุกาลแล้ว ทำให้ทีมขาดความพร้อมต่างๆ โดยทีมจับฉลากแข่งขันกับ สโมสรฟุตบอลจังหวัดระยอง ซึ่งในเวลาปกติ เสมอกัน 1-1 แต่ทีมแพ้จุดโทษ 5-3 ตกชั้นอย่างเป็นทางการ
กลับมาแข่งขันดิวิชั่น 2 และ ขายทีม.
หลังจากที่ทีมตกชั้น ทางฝ่ายจัดการแข่งขัน ได้จับฉลากให้ทีมได้ลงเล่นในโซนกรุงเทพมหานครและปริมณฑล โดยในขณะนั้น จังหวัดปราจีนบุรี มีสโมสรฟุตบอล ถึง 3 ทีมในเวลาเดียวกัน ได้แก่ สโมสรปราจีนบุรี ยูไนเต็ด ซึ่งมีเจ้าของทีมเดียวกับของทีม และ สโมสรกบินทร์บุรี เอฟซี โดยในปีแรกที่ลงทำการแข่งขัน สโมสรได้เปลื่ยนสนามเหย้ามาใช้ สนามกีฬาตำบลเกาะลอย อำเภอประจันตคาม แทน ด้านผลงานของทีมในปีนั้น มีลุ้นได้เลื่อนชั้นอีกครั้ง โดยจบอันดับที่ 4 ของตาราง มี 49 คะแนน จาก 30 นัด
ต่อมาเนื่องจากการบริหารสโมสรสองทีม ทำให้ฝ่ายบริหารตัดสินใจยกสิทธิ์ให้ทาง กลุ่มของ สโมสรระยอง ยูไนเต็ด เข้ามาทำทีมแทน โดยในช่วงแรกยังใช้ชื่อเดิม และทีมงานเดิมที่มี ประภาร นาคพงษ์ เป็นผู้จัดการทีมจนกระทั่ง วันที่ 18 พฤษภาคม พ.ศ. 2555 ทาง สมาคมฟุตบอลแห่งประเทศไทยฯ ได้อนุญาตให้เปลื่ยนชื่อสโมสรเป็น สโมสรฟุตบอลระยอง ยูไนเต็ด ทำให้ทีม ปราจีนบุรี เอฟซีปิดตัวลงตั้งแต่วันนั้น
โยว์ฮัน แปร์ก กวึดมึนต์ซอน
โยว์ฮัน แปร์ก กวึดมึนต์ซอน (; เกิดวันที่ 27 ตุลาคม ค.ศ. 1990) เป็นนักฟุตบอลชาวไอซ์แลนด์ ปัจจุบันเล่นให้กับเบิร์นลีย์ และทีมชาติไอซ์แลนด์ ในตำแหน่งปีก
ฮว่า เฉิน-ยฺหวี่
ฮว่า เฉิน-ยฺหวี่ (; เกิด 7 กุมภาพันธ์ ค.ศ. 1990) หรือในอีกชื่อหนึ่ง "ฮวาฮวา" (ภาษาจีน: 花花) เป็นนักร้อง แร็ปเปอร์ และนักแต่งเพลงสัญชาติจีน เป็นที่รู้จักครั้งแรกหลังจากชนะเลิศการประกวดร้องเพลงในรายการ SuperBoy's ปี 2013 ทางสถานีโทรทัศน์หูหนานทีวีของประเทศจีน เขาเป็นนักร้อง นักแต่งเพลงที่มีอิทธิพลมากที่สุดคนหนึ่งในจีน ซึ่งได้รับการยอมรับอย่างกว้างขวางถึงความสามารถในการดัดแปลงและจัดเรียงเพลงใหม่หลังจากเข้าร่วม Singer 2018
ฮวาฮวา (ฮว่า เฉิน-ยฺหวี่) เปิดตัวอัลบัม "Quasimodo's Gift" Quasimodo's Gift ในเดือนกันยายนปี 2014 โดยมี ยอดขายเป็นอันดับ 1 ในชาร์ต ยอดขายประจำปีของ Jingdong Top 100 ชาร์ต (Music) และเขาได้ปล่อย อัลบั้มที่สอง "Aliens" ออกมา ในเดือนธันวาคมปี 2015 คอนเสิร์ตครั้งแรกของเขาจัดขึ้นที่กรุงปักกิ่งในวันที่ 6 และ 7 กันยายนปี 2014 และ Mars Concert 2015 (คอนเสิร์ตครั้งที่2) ได้จัดขึ้นที่เซี่ยงไฮ้ในวันที่ 31 กรกฎาคมและวันที่ 1 สิงหาคม และ 2 สิงหาคม ปี 2015 โดยทัวร์คอนเสิร์ตครั้งแรกได้จัดขึ้นระหว่างเดือนกรกฎาคมถึงเดือนกันยายนปี 2016 ซึ่งเดินสายไปยังปักกิ่ง เซี่ยงไฮ้และเซินเจิ้นตามลำดับ และเมื่อวันที่ 7 มีนาคม พ.ศ. 2560 ฮว่าเฉิน-ยฺหวี่ ได้ออกอัลบั้มที่สาม คืออัลบัม "H" ซึ่งหมายถึงชื่อนามสกุลของเขา (Chen Yu Hua) ในวันที่ 8 และ 9 กันยายน 2018 เขาแสดงในสนามกีฬาแห่งชาติปักกิ่งต่อหน้าผู้คน 90,000 คนในแต่ละวัน ซึ่งทำให้เขากลายเป็นนักร้องชาวจีนแผ่นดินใหญ่เพียงคนเดียวที่แสดงในสถานที่แห่งนี้แล้วประสบความสำเร็จอย่างล้นหลาม ซิงเกิ้ล "I really want to love this world" ของเขาวางขายแบบดิจิทัลในวันที่ 4 ธันวาคม 2019 โดยขายได้มากกว่า 7 ล้านชุดและมีรายได้กว่า 63 ล้านเยน (9.3 ล้านดอลลาร์สหรัฐ) ภายในหกเดือน อัลบั้มชุดที่ 4 ของเขา "New World" วางขายในเดือนเมษายนปี 2020 ขายแบบดิจิทัลและเป็น USB และซีดี ยอดขายอัลบั้มดิจิทัลสูงถึง 1.65 ล้านเกิน 33 ล้านเยน (ประมาณ 4.8 ล้านดอลลาร์สหรัฐ) ภายในต้นเดือนสิงหาคม 2020
ฮว่า เฉิน-ยฺหวี่ เกิดเมื่อวันที่ 7 กุมภาพันธ์ 1990 ที่ฉือย่าน มณฑลหูเป่ย์ เขาอาศัยอยู่กับพ่อของเขาในช่วงวัยเด็ก ซึ่งพวกท่านแต่งงานอีกครั้งเมื่อ ฮว่า เฉิน-ยฺหวี่ อายุ10 ปี เขาเริ่มเล่นฟรุตพออายุได้ 6 ขวบและเปียโนตอนอยู่เกรดห้า แต่เมื่อเขารู้ว่าขลุ่ยไม่เพียงพอที่จะแสดงวิสัยทัศน์ในด้านดนตรีอย่างที่เขาต้องการได้ ในไม่ช้าเขาก็ได้ฝึกฝนเปียโนอย่างจริงจังและได้เขียนเพลงเพลงแรกของเขาตอนเกรดสิบสอง
หลังจากจบชั้นมัธยมแล้วเขาย้ายไปอยู่ที่เมืองอู่ฮั่นคนเดียวเพื่อรับการฝึกฝนดนตรีอย่างจริงจังเพื่อ มุ่งสู่การเป็นมืออาชีพมากยิ่งขึ้น ในปี 2010 เขาได้เข้าเรียนที่ Wuhan Conservatory of Music ซึ่งเขาได้ศึกษาผลงานด้านเสียงและได้รับประสบการณ์ในการ เป็นนักร้องวงร็อคของวิทยาลัย ชื่อวง “Conseer” และเมื่อเขาเรียนจบ เขาก็เริ่มที่จะทำตามความฝันเพื่อเริ่มต้นอาชีพทางดนตรีของเขา
รายการซูเปอร์บอย.
ในปี พ.ศ. 2556 (2013) เมื่อไม่นานมานี้ก่อนที่เขาจะจบการศึกษาจากโรงเรียนสอนดนตรี ฮว่า เฉิน-ยฺหวี่ ได้เข้าร่วมการแคสติ้งในรายการ SuperBoy 2013 ซึ่งผลิตขึ้นโดยช่องสถานี Hunan TV และในครั้งแรกที่ปรากฏตัวต่อหน้าผู้ชมเขาร้องเพลง "Lyricless Song Original version.” ซึ่งการแสดงครั้งนั้น ทำให้เขาได้รับฉายา ว่า "Martian" ดาวอังคาร ( Huo Xing Ren ) #ซึ่งต่อมาได้กลายเป็นชื่อแฟนคลับของเขา โดย Laure Shang เมนเทอร์ของเขา ได้ชื่นชมความสามารถในการแสดงอารมณ์ด้วยดนตรีของเขาได้อย่างดีเยี่ยม โดยเขาได้เข้าสู่รอบหลักของการแข่งขัน ด้วยเสียงอันทรงพลังและทักษะในการร้องเพลงอย่างมีประสิทธิภาพ ทำให้เขาผ่านการแข่งขันทั้งหมดไปจนถึงรอบชิงชนะเลิศ โดยรอบสุดท้ายของการแข่งขันในวันที่ 27 กันยายน 2013ฮว่า เฉิน-ยฺหวี่ ได้เป็นแชมป์ Super Boy ปี 2013 ด้วยคะแนนโหวต 1606 คะแนนด้วยกัน
ตั้งแต่นั้นมาฮว่า เฉิน-ยฺหวี่ ได้เริ่มต้นอาชีพการงานของเขาในฐานะนักร้องอย่างเป็นทางการ โดยหลังจากการแข่งขันเขา ได้เซ็นสัญญากับค่าย EE-Media ซึ่งเป็นค่ายเพลงแห่งจีนแผ่นดินใหญ่ ค่ายเพลงสปอนเซอร์หลักของรายการ และได้เปิดตัว ซิงเกิ้ลแรก Me and Myself ในเดือนกันยายน 2013 นอกจากนี้ ฮว่า เฉิน-ยฺหวี่ ยังได้ เข้าร่วมรายการ Super Boy Tourเพื่อเที่ยวชมเมืองในประเทศจีนจำนวน 11 แห่งร่วมกับผู้เข้าแข่งขันคนอื่น ๆ จากรายการ Super Boy และเขายังได้รับตำแหน่ง "City Star" ซึ่งมาจากการโหวตของแฟน ๆ ก่อนการแสดงคอนเสิร์ตในแต่ละครั้งและนับรวมผลงานบ็อกซ์ออฟฟิศ 3 ครั้ง ที่จัดขึ้นในเมือง อู่ฮั่น เซินเจิ้นและซูโจวตามลำดับ นี่แสดงให้เห็นถึงความนิยมอย่างต่อเนื่องของเขา แม้ว่าการแข่งขันจะจบลงไปแล้วก็ตาม
ปี 2013 - 2014.
ตั้งแต่เดือนพฤศจิกายน 2013 ถึงมกราคม 2014 ฮว่า เฉิน-ยฺหวี่ เป็นตัวแทนจากหูหนานทีวีเข้าร่วมการแข่งขันในงาน mega CCTV New Year’s Gala 2014 โดยเขาได้รับการสนับสนุนและคำเชยชมจากผู้ชมและ เขาเป็นนักร้องคนแรกที่ได้รับบัตรเชิญไปงาน CCTV New Year's Gala 2014 เขาได้ร้องเพลง "In That Distant Place" ระหว่างการฉลองในวันที่ 30 มกราคม 2014 หลังจากนั้นเขาก็ได้ร่วมงานกับสถานีโทรทัศน์ต่าง ๆ ในประเทศจีน วันที่ 31 มกราคม 2014 เขาได้แสดงเพลง “We Are Young” ในงาน New Year’s Gala for Beijing TV และรายการ “The Last Blossom” on Spring Festival’s Gala in Hunan TV.
ในเดือนมีนาคม Besunyen ทีวีฮ่องกงได้ประกาศรับรอง ฮว่า เฉิน-ยฺหวี่ สำหรับแบรนด์บริษัท therapeutic teas
ฮว่า เฉิน-ยฺหวี่ เดินทางไปอิตาลีและสเปนเพื่อถ่ายทำรายการ “Divas Hit the Road” ในเดือนเมษายนปี 2014 และรายการดังกล่าวออกอากาศตั้งแต่วันที่ 25 เมษายนเป็นต้นไป เพียงตอนแรกที่ออกอากาศไป ก็ได้รับความสนใจจากผู้ชมอย่างล้นหลาม และช่วงเวลาเดียวกัน ในเดือนมิถุนายน"ฮวาฮวา"ได้รับเชิญ จาก the Popular Korean eyewear brand ALO ในฐานะแบรนด์แอมบาสเดอร์คนจีนคนแรกที่ได้เป็นพรีเซ็นเตอร์ของ ALO และได้เดินทางไปถ่ายโฆษณาที่ประเทศเกาหลี
ในเวลาไม่ถึงหนึ่งปีนับตั้งแต่เดบิ้ว ฮวาฮวา ได้ประกาศข่าวการจัด Mars Concert ซึ่งเป็นคอนเสิร์ตครั้งแรกของเขา ในเดือนพฤษภาคมปี 2014 โดยวันที่ 28 มิถุนายน 2014 ตั๋วคอนเสิร์ตมากกว่า 10,000 ใบ สำหรับการแสดงครั้งแรก ในวันที่ 6 กันยายน ถูกขายหมดภายใน 1 นาที 32 วินาที ทางต้นสังกัดจึงประกาศให้มีการจัดแสดงคอนเสิร์ตรอบพิเศษอีกครั้ง ในวันที่ 7 กันยายน การแถลงข่าวของ Mars Concert 2014 จัดขึ้นที่ Beijing Mastercard Cent's Huiyuan Space. โดยการแถลงข่าวครั้งนี้ทำให้เขาได้ชื่อว่าเป็นเป็นศิลปินคนแรกในวงการเพลงจีน ที่ได้แถลงข่าวร่วมกับผู้ที่มีความสามารถระดับชั้นแนวหน้ากว่าพันคน ฮว่า เฉิน-ยฺหวี่ เป็นนักร้องคนแรกในเอเชียที่ได้แสดงโปสเตอร์คอนเสิร์ตบนหน้าจอ The Place ในกรุงปักกิ่ง และคอนเสิร์ตเดี่ยวครั้งแรกของ Hua Hua ได้จัดขึ้นอย่างสมบูรณ์แบบ ในวันที่ 6 และ 7 กันยายน 2014 ที่ Beijing Mastercard Center (เดิมชื่อ Beijing Wukesong Culture &amp; Sports Center และ (LeSports Center). น 6 เดือนกันยายนคอนเสิร์ตเป็น unprecedentedly ถ่ายทอดสดอยู่ผ่าน COMMENT ดนตรีและ Hunantv นที่อื่นเลยมากกว่า 400,000 ผู้ใช้ดูการแสดงออนไลน์อยู่ด้วยกัน โดยยอดขายตั๋ว E-tickets ในครั้งนี้มากกว่า 120,000 ใบ โดยเทคโนโลยีและสตรีมมิงแบบสด ซึ่งการแสดงครั้งนี้ถือว่าได้สร้างประวัติศาสตร์ให้แก่วงการบันเทิงของจีนเลยทีเดียว
ในวันเดียวกันของการแสดงคอนเสิร์ตของเขา (6 กันยายน) แบรนด์เครื่องประดับนานาชาติ Pomellato, ได้ประกาศให้ ฮว่า เฉิน-ยฺหวี่ เป็นแบรนด์แอมบาสเดอร์ของเครื่องประดับ Dodo และ Pomellato 67 series.
ไม่นานหลังจากจบคอนเสิร์ตยอดฮิต เขาได้เปิดตัวอัลบั้มเดี่ยวชุดแรก "Quasimodo's Gift" ในวันที่ 19 กันยายน 2014 ทั้งในจีนแผ่นดินใหญ่และต่างประเทศ ซึ่งอัลบั้มนี้มีหลากหลายรูปแบบดนตรีตั้งแต่ ร็อคอินดี้และโฟล์ก(เพลงพื้นเมือง) ซึ่งในอัลบัม Quasimodo's Gift นี้ไม่ได้มีบทเพลงที่แสดงถึงเนื้อหาของความรัก และความสัมพันธ์ เหมือนกับ เพลงป๊อปกระแสหลัก แต่ใช้มุมมองบุคคลในการอธิบายโลกจากสายตาของฮว่า ฮว่า เฉิน-ยฺหวี่ เกี่ยวกับความรู้สึกโดดเดี่ยวและอ้างว้างแต่ยังไม่ได้ถึงกับโศกเศร้า ซึ่งอัลบั้มของเขาในต่างประเทศได้ติดชาร์ต อันดับ 1 ในชาร์ตเพลงของ Taiwan Five Music Chart เป็นเวลาหลายสัปดาห์ และมียอดขายอัลบัมเพิ่มขึ้นอย่างต่อเนื่อง
ในเดือนพฤศจิกายนเขาได้รับเชิญให้ไปร่วมรายการวาไรตี้ออนไลน์ของ Tencent ได้แก่ "Say Hi! Hit of China " ในรายการเขาเลือกที่จะจัดเรียงเพลง“Spring” และชนะเลิศรางวัล "Annual Hit Song of China" และในวันคริสต์มาสอีฟเขาได้จัดแสดงเปียโนในเพลง "Shimmer" และ "Quasimodo's Gift" ในคอนเสิร์ต Pianist Langlang’s Beijing concert.
เมื่อวันที่ 1 มกราคม 2015 ฮวาฮวา เข้าร่วมและทำกิจกรรมในงาน Tala New Year Gala ของสถานีโทรทัศน์ Liaoning TV และเมื่อวันที่ 10 มกราคม โดยเขาได้แสดงเพลง Shimmer (Orijinal vertion.) เป็นครั้งแรก และตัวเพลงเองก็ได้รับการประกาศให้เป็นเพลงประกอบละครอย่างเป็นทางการของละครจีน เรื่อง “You Are My Sunshine”(何以笙箫默). เมื่อวันที่ 8 กุมภาพันธ์ (เวลา Los Angeles) ฮว่า เฉิน-ยฺหวี่ ได้รับเชิญจาก Billboard ให้มาเป็นแขกวีไอพีในงานประกาศรางวัลแกรมมี่ประจำปีครั้งที่ 57 และเมื่อวันที่ 17 กุมภาพันธ์ Chenyu Hua ได้แสดงในงานเทศกาลตรุษจีนที่เหลียวหนิง ในวันที่ 27 เมษายน โดยเขาได้เผยแพร่เพลง“Cancer”. มื่อวันที่ 11 พฤษภาคม โดยหลังจากการเผยแพร่ Forbes China Celebrity 100 (Listอันดับ 100 คนดังที่ทรงอิทธิพลของจีน จากการจัดอันดับของนิตยสารฟอร์บส์ ) ได้ประกาศว่า ฮว่า เฉิน-ยฺหวี่ ถูกพบในชาร์ตเป็นครั้งแรกด้วยอันดับที่ 91 (ใช้เวลาเพียงแค่2ปีในการก้าวขึ้นชาร์ตคนดังทรงอิทธิพล)
ในช่วงต้นเดือนพฤษภาคมคอนเสิร์ตของ ฮวาฮวา ได้รับการประกาศให้จัดขึ้น ในวันที่ 1 สิงหาคมที่เซี่ยงไฮ้ บัตรเกือบ 10,000 ใบขายหมดภายใน 35 วินาที ในขณะที่ บัตรกว่า 160,000 ใบ (ยอดจองบัตรออนไลน์) ถูกขายออกไปในเวลาอันรวดเร็ว ซึ่งได้ทำลายสถิติการขายตั๋วออนไลน์ในจีนเป็นครั้งแรก และเนื่องจากการตอบสนองที่ร้อนแรง บริษัทต้นสังกัดของเขา จึงได้ประกาศการแสดงพิเศษสองครั้งในสถานที่เดียวกัน ในวันที่ 31 กรกฎาคม 1 และ 2 สิงหาคมตามลำดับ ด้วยเหตุนี้จึงทำให้เขาเป็นนักร้องจีนคนแรกที่จัดคอนเสิร์ตเป็นเวลา 3 คืนติดต่อกันในสถานที่เดียวกัน คอนเสิร์ตของเขาในวันที่ 1 สิงหาคม ได้ออกอากาศทางออนไลน์ผ่านทางTencent และ HunanTV (芒果 TV) Tencent ยอดผู้ชมออนไลน์มีมากถึงถึง 2.64 ล้านการเข้าชม จนติดอันดับบันทึกการออกอากาศคอนเสร์ตเรียลไทม์แบบออนไลน์มากที่สุดของจีน
และเมื่อวันที่ 27 กันยายน ฮวาฮวา ได้เข้าร่วมงานเทศกาล CCTV Mid Autumn Festival Gala และทำการแสดง ในเพลง "Shimmer "
เมื่อวันที่ 28 ตุลาคมทาง เขาได้ปล่อยอัลบั้มที่สอง “Aliens” มียอดสั่งจองล่วงหน้าใน “Jingdong” จำนวน 30,000 ชิ้น ซึ่งจำหน่ายหมดภายในหนึ่งวัน ในวันที่ 7 พฤศจิกายน อัลบั้มดิจิทัลตัวแรกของเขา มียอดสั่งซื้อล่วงหน้าใน 8 นาที กว่า 100,000 ชิ้น และมียอดขายกว่า 350,000 ในวันแรกที่ขาย
เมื่อวันที่ 13 พฤศจิกายนที่ผ่านมารายการโทรทัศน์ Jiangsu TV ได้ออกอากาศทาง สถานีโทรทัศน์ Jiangsu รายการ "Be the Idol" (唱游天下) ซึ่งฮวาฮวาได้เข้าร่วมในฐานะแขกรับเชิญด้วย
เมื่อวันที่ 18 ธันวาคม อัลบัม"Aliens" ได้วางขายบนแพลตฟอร์มเพลงในต่างประเทศ เช่น iTunes โดยอัลบัม "Aliens" ในต่างประเทศได้เริ่มจำวางหน่ายอย่างเป็นทางการ
ในวันที่ 22 ธันวาคมด้วยวิดีโอโปรโมต "Aliens" ที่ออกอากาศทางจอ LED ที่ New York Time Square เป็นเวลา 1 สัปดาห์ เริ่มตั้งแต่วันที่ 23 ธันวาคม
ในวันส่งท้ายปีเก่า ฮวาฮวา ได้รับเชิญให้เข้ารวมงาน Hunan TV New Year Countdown Concert ซึ่งรวมแล้วเขาได้ถูกเชิญเป็นเวลาติดต่อกันถึง3ปี (ปี 2013-2015)
เมื่อวันที่ 7 มกราคม ฮว่า เฉิน-ยฺหวี่ ได้เข้าร่วมพิธีมอบรางวัล Weibo’s Awards Ceremony ปี 2015 และได้รับรางวัลนักร้องชายยอดนิยมประจำปี และ King of Fresh Asia Chart ประจำปี ค.ศ. 2015 เมื่อวันที่ 8 มกราคม ฮวาฮวา ได้เข้าร่วมงาน "Langlang's Sky - Langlang และ Friends Spring Music Festival" ซึ่งออกอากาศ
ทาง Liaoning TV และในวันที่ 1 กุมภาพันธ์ และในวันที่ 8 กุมภาพันธ์เขาได้ทำการแสดงในเพลง "For My Future Child" ในงาน Beijing TV Chinese New Year Gala.
เมื่อวันที่ 4 มีนาคม ฮว่า เฉิน-ยฺหวี่ ได้เป็นแขกรับเชิญในรายการวาไรตี้ "The Negotiator" (王牌对王牌) ทางสถานี ZhejiangTV ซึ่งเขาได้นำเพลง "Boluo Boluo Mi" ที่ร้องโดย Xie Na Xie Na (菠萝菠萝蜜) มาร้องในแนวของตนเองในรายการ และได้รับความสนใจและความเห็นในเชิงบวกเป็นอย่างมาก ในวันที่ 7 มีนาคม เขาได้ปล่อยเพลง "The Rampage" ซึ่งเป็นเพลงประกอบภาพยนตร์เรื่อง “Who Sleeps My Bro” และในวันที่ 7 เมษายนเขาได้ปล่อยเพลง "Mars Intelligence Agency" ซึ่งเป็นบทเพลงประกอบรายการทอล์กโชว์ออนไลน์ ที่มีชื่อเดียวกัน มื่อวันที่ 9 เมษายน เขาได้เข้าร่วมงานเทศกาลดนตรีจีนยอดนิยมประจำปีครั้งที่ 16 ในฐานะ Ambassador และได้รับรางวัล 2 รางวัล ได้แก่ ผลงานยอดเยี่ยมประจำปี และ Best Idol ประจำปี
ในวันที่ 8 พฤษภาคมเขาได้เข้าร่วมพิธีปิดงานเทศกาลภาพยนตร์นักศึกษาปักกิ่ง และเขาก็ได้ทำการแสดงเพลง "The Rampage" เป็นครั้งแรก และในวันเดียวกัน Hunan TV ได้ออกอากาศรายการ "Fresh Sunday" ซึ่งในรายการนี้เขาได้แสดงความสามารถด้านการปรุงอาหารของเขาในรายการ "Fresh Sunday" โดยมีพิธีกรหลักคือ เหอเหล่าชือ และหวังเจียเอ่อ (Jackson Got7) ฯลฯ ในวันที่ 1 กรกฎาคม ฮวาฮวา ได้ปรากฏตัวในตอนสุดท้ายของ Hurry Up, Brother (奔跑吧兄弟), โดยร่วมทีมกับลู่หาน (LuHan)
เพลงแรกของอัลบั้มเดี่ยวชุดที่สาม "The Giant Deer" ถูกปล่อยออกมาในวันที่ 23 มิถุนายน และเพลงที่สอง " The Creator" ซึ่งเป็นธีมเพลงหลักของของอัลบัมนี้ได้รับ การปล่อยออกมาเมื่อวันที่ 30 มิถุนายน ในงาน "2016 Taobao Festival"
และ Mars Concert (ชื่อคอนเสิร์ตของ ฮวาฮวา) ในปี2016 ถูกจัดขึ้นที่ Beijing LeSports Center เป็นที่แรก และเขาก็ได้กลายเป็นนักร้องจีนคนแรกที่จัดคอนเสิร์ตบนเวทีแบบ 4 ด้านแห่งยุค ซึ่งเขาได้เชิญ Jeff Chang (张信哲) ให้เป็นแขกพิเศษ และ พวกเขาได้ร่วมแสดงเพลง " Shimmer" ด้วยกัน
ในวันที่ 8 กรกฎาคมเพลงใหม่ของ ฮว่า เฉิน-ยฺหวี่ "Here We Are" ได้การประกาศให้เป็นบทเพลงสำหรับภาพยนตร์ Line Walker . ในวันที่ 3 สิงหาคม เขาได้ปล่อยเพลง"To Be Free" ซึ่งเป็นเพลงโปรโมตสำหรับภาพยนตร์ The Warriors Gate. และเมื่อวันที่ 16 สิงหาคม Chenyu Hua ได้เปิดตัวเพลงภาษาอังกฤษชุดที่สองของเขา
“For Forever” ซึ่งเพลงนี้สร้างขึ้นเป็นพิเศษสำหรับ Mars Concert ที่จะจัดขึ้นในเซี่ยงไฮ้
เมื่อวันที่ 20 สิงหาคม ฮวาฮวา ได้เข้าร่วมตอนสุดท้ายของรายการ Challenger Alliance Season 2 , และ ร้องเพลง “Love is Over” กับ Cheney Chen และ เพลง “Stupid Child” ร่วมกับ Aska Yang and Li Chen.
คอนเสิร์ต Mars Concert 2016 ครั้งที่สองจัดขึ้นที่เซี่ยงไฮ้ Mercedes-Benz Arena เขาแสดงเพลงร่วมกับ Liu Tao ซึ่งเป็นแขกรับเชิญพิเศษในเพลง "Endless Embrace" (ฉบับ Cheung และ Winnie Hsin) และ "Few Miles Away From Loneliness" ซึ่งเขียนขึ้นโดยตัวเขาเอง เมื่อวันที่ 13 กันยายน
ตอนจบของ Mars Concert 2016 ซึ่งจัดขึ้นที่ศูนย์กีฬา Shenzhen Bay โดยมี Khalil Fong เป็นแขกรับเชิญพิเศษ โดยการถ่ายทอดสดทางออนไลน์ของเซี่ยงไฮ้และ เซินเจิ้น คอนเสิร์ตในครั้งนี้ได้รับความสนับสนุนจากแบรนด์ LeEco และมียอดผู้ชมกว่า 4.3 ล้านคน
ในวันที่ 27 กันยายน ซึ่งเป็นวันครบรอบ 3 ปีของการเดบิวต์ ฮวาฮวา ได้เข้าร่วมงานมอบรางวัลประจำปีของ Fresh Asia และได้รับรางวัล Best Male Singer.
เขาได้เข้าร่วมในรายการวาไรตี้ "Heavenly Sound" ซึ่งออกอากาศในวันที่ 10 ตุลาคม ในฐานะที่สตาร์เมนเทอร์ และจะต้องBattleกับนักร้องคนอื่น ๆ โดย เขาได้เรียบเรียงเพลงใหม่ ชื่อว่า "My Skate Shoes " (เดิมชื่อ Joseeh Punmanlon 约瑟翰·庞麦郎) ซึ่งหลังจากถ่ายทอดสดไป เพลงนี้ได้รับความคิดเห็นจาก “Miaopai” ถึง 33 ล้านครั้งภายใน 4 วัน หลังจากอัปโหลดวิดีโอ และมีผู้เข้าชมมากกว่า 13 ล้านครั้งใน Youtube ณ วันที่ 24 ธันวาคม 2016 เพลงนี้มีชื่อว่า "My Skate Shoes 2016" และได้รวมอยู่ในอัลบั้มที่สามของเขาด้วย
เมื่อวันที่ 12 ธันวาคม ฮวาฮวา ได้รับรางวัล Best Asian Artist (China) Mnet Asian Music Awards(MAMA)ปี 2016
เมื่อวันที่ 18 ธันวาคม ฮว่า เฉิน-ยฺหวี่ มีชื่อว่าเป็นนักร้องที่ผ่าทัศนคติทั่วไปโดยสิ้นเชิงประจำปี (年度最有态度燃爆唱将) ในปี ค.ศ. 2016 เขาได้รับรางวัล Youku Young Choice ซึ่งจัดขึ้นเมื่อวันที่ 21 ธันวาคม , โดยได้ชื่อว่าเป็นศิลปินแห่งปี Annual Breakthrough Artist และได้รับรางวัล Weibo Gearing Up Chart โดยมีคะแนนโหวตถึง 630,000 ล้านคะแนน
ตั้งแต่เดือนตุลาคม 2016 ถึงมกราคม 2017 ฮวาฮวาได้เข้าร่วมเป็นที่ปรึกษาคนดังและตัดสินในซีซั่นแรกของ天籁之战 (The Next) ร่วมกับ Karen Mok, Fei Yu-Ching และ Yang Kun ในรายการนี้นักร้องที่ต้องการจะมีโอกาสท้าทายที่ปรึกษาคนดังซึ่งได้รับมอบหมายจากผู้ท้าชิงและมีเวลา 24 ชั่วโมงในการเตรียมตัวสำหรับการแสดง ฮวาฮวาได้รับการยอมรับอย่างกว้างขวางจากการจัดเรียงเพลงและการแสดงของเขาโดยเฉพาะอย่างยิ่งหลังจากการจัดเรียงเพลง 我的滑板鞋 (รองเท้าสเก็ตบอร์ดของฉัน) ของตัวเองในชื่อ 我的滑板鞋 2016 ซึ่งต่อมาได้รับการปล่อยตัวในอัลบั้ม H เขาได้รับการโหวตจากผู้ชมส่วนใหญ่ด้วยการแสดงเพลง 流浪记 (Wandering), 故乡的云 (Clouds of Hometown), Dear Friend, 齐天大圣 (Great Sage Equal to Heaven ) และ 易燃易爆炸 (Flammable) ฮวาฮวาและผู้เข้าแข่งขันจูโนซูแสดงเพลง 南屏晚钟 (Naping Evening Bells) ในรอบรองชนะเลิศและ 如果爱 (Perhaps Love) ในรอบชิงชนะเลิศ
หลังจากถ่ายทำรายการ " The Next " ฮวาก็เข้าศึกษาต่อใน Berklee College of Music จนถึงสิ้นเดือนมีนาคม เขาเรียนรู้ทักษะการร้องเพลงและการแร็ป แต่พบว่าเทคนิคหลายอย่างเหมาะกับเพลงภาษาอังกฤษมากกว่าภาษาจีน ฮวายังได้เรียนรู้วิธีการใช้ Pentatonic scale ในดนตรีตะวันตก (ซึ่งที่ใช้กันอย่างแพร่หลายในดนตรีจีนโบราณ) และเขาจะนำมันไปใช้ในเพลงของเขาเองเช่นการจัดเรียงเพลง "Drinking Alone" เมื่อวันที่ 3 มิถุนายน ฮวาฮวาเข้าร่วมรายการท่องเที่ยวทางโทรทัศน์ " ดอกไม้ ในการเดินทาง" (" 旅途的花样 ") ร่วมกับ Lin Chi-ling Zhang Xinyi Aarif Rahman และบุคคลอื่น ๆ พวกเขาเดินทางไปโมร็อกโกรัสเซียนอร์เวย์และเดนมาร์กตามแนวทาง "หนึ่งเข็มขัด หนึ่งเส้นทาง"